Ennakkoratkaisupyyntö, jonka Verwaltungsgericht Berlin (Saksa) on esittänyt 16.12.2014 – asianajaja Sandra Bitter Ziegelwerk Höxter GmbH:n selvitysmiehenä v. Saksan valtio
(Asia C-580/14)
Oikeudenkäyntikieli: saksa
Ennakkoratkaisua pyytänyt tuomioistuin
Verwaltungsgericht Berlin
Pääasian asianosaiset
Kantaja: asianajaja Sandra Bitter Ziegelwerk Höxter GmbH:n selvitysmiehenä
Vastaaja: Saksan valtio
Ennakkoratkaisukysymys
Onko päästökauppadirektiivin1 16 artiklan 3 kohdan toisen virkkeen sääntely, jonka mukaan liikapäästösakko on 100 euroa kutakin sellaista aiheutettua hiilidioksidiekvivalenttitonnia kohti, jonka osalta toiminnanharjoittaja tai ilma-aluksen käyttäjä ei ole palauttanut päästöoikeuksia, ristiriidassa suhteellisuusperiaatteen kanssa?
____________
____________
1 Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2203/87/EY (EUVL L 275, s. 32).